คู่มือเล่นเกม:ที่พักอาศัยและห้องกระจก

## ที่อยู่ของสัตว์

ที่อยู่ของสัตว์แบ่งออกเป็น 2 ประเภท:

* Habitats ที่อยู่สำหรับสัตว์ขนาดใหญ่ ประกอบไปด้วยกำแพงและประตู
* Exhibits ที่อยู่สำหรับสัตว์ขนาดเล็ก เช่นแมลง หรือกบ

Exhibits สามารถเลี้ยงสัตว์ได้เพียงหนึ่งสายพันธุ์ต่อห้องกระจกเท่านั้น

* กำแพง
* ประตู

***Note:** หากประตูหันผิดด้าน ให้กด Z เพื่อสลับด้านประตู*

* ผู้เล่นสามารถสร้างประตูก่อนแล้วค่อยสร้างกำแพงก็ได้เช่นกัน
* ประตูสามารถขยับเลื่อนได้เสมอ

### Habitat ที่ถูกต้อง

หากผู้เล่นสามารถส่งสัตว์เข้า Habitat ได้ แสดงว่าผู้เล่นทำได้ถูกต้อง แต่ถ้าหากไม่ อาจเป็นเพราะ:

* กำแพงไม่เชื่อมต่อกัน
* ไม่มีประตู
* มีประตูเกิน 1 จุด
* Habitat นี้ถูกสร้างซ้อนกับ Habitat อื่น

## ตรวจสอบ Habitat

ผู้เล่นสามารถตรวจสอบองค์ประกอบของที่ถูกต้องของ Habitat ได้ดังนี้:

1. มี Trade Centre
2. มี Keeper Hut
3. มีแหล่งจ่ายไฟ
4. มีพนักงานดูแลสัตว์อย่างน้อย 1 คน
5. มีสัตวแพทย์หรือพนักงานทำความสะอาดอย่างน้อย 1 คน

* แหล่งจ่ายไฟแหล่งแรกคือประตูสวนสัตว์
* ตรวจสอบให้แน่ใจว่า Habitat สร้างอย่างถูกต้องสมบูรณ์และเชื่อมต่อกับทางเดินเรียบร้อยแล้ว

## แก้ไข Habitat

### เข้าสู่โหมดแก้ไข

ผู้เล่นสามารถคลิกที่จุดไหนก็ได้ของกำแพง Habitat

แล้วกดปุ่ม 'Edit' หรือดับเบิลคลิกแทนก็ได้

### แก้ไของค์ประกอบ

คลิกที่กำแพง, เสา หรือประตูเพื่อเริ่มการแก้ไข
เปลี่ยนประเภทกำแพง
ผู้เล่นสามารถเลือกชิ้นกำแพงแล้วกดเปลี่ยนประเภทของกำแพงได้

## เคลื่อนย้ายประตู Habitat

ประตู Habitat สามารถได้เพียงประตูเดียว หากต้องเคลื่อนย้ายสามารถทำได้ดังนี้

1. ดับเบิลคลิกที่ประตู
2. กดค้างที่เครื่องหมายเคลื่อนย้ายเพื่อเคลื่อนย้าย

## การรักษาสภาพกำแพง

เมื่อต้องสร้างกำแพงที่เหมาะสมกับสายพันธุ์ของสัตว์ สิ่งสำคัญคือ:

* ความต้านทาน
* ความสามารถในการปีน

ความต้านทานจะชี้วัดความหนาและความแข็งแรงของกำแพงเพื่อรักษาสัตว์ให้อยู่ในที่ปลอดภัย
ในบางครั้งเราอาจเลือกใช้กำแพงเกรดต่ำซึ่งจะพังได้เร็วกว่ากำแพงเกรดสูงและสัตว์ยังสามารถทำลายกำแพงหนีออกมาได้อีกด้วย
ผู้เล่นควรศึกษาประเภทของกำแพงที่ควรใช้ต่อสายพันธุ์ของสัตว์ที่ Zoopedia

ความสามารถในการปีนใช้ชี้วัดว่าสัตว์สามารถปีนกำแพงขึ้นได้หรือไม่ก่อนที่จะเพิ่มแนวกั้นการปีนเข้าไป
ความทึบของกำแพงใช้ชี้วัดว่าแขกจะสามารถมองเห็นสัตว์ได้หรือไม่ เช่นเดียวกันก็ชี้วัดสัตว์สามารถมองเห็นแขกได้หรือไม่ ซึ่งส่งผลต่อความเครียดในสัตว์ที่ขี้อาย

* กำแพงที่กันน้ำจะสามารถกั้นระดับน้ำได้

## ประเภทของกำแพง

### คอนกรีต (Research ขั้น 3)

* ความต้านทาน: 6
* ทึบแสง
* ปีนไม่ได้
* กันน้ำ

### เกเบี้ยน (หิน) (Research ขั้น 1)

* ความต้านทาน: 5
* ทึบแสง
* ปีนได้
* ไม่กันน้ำ

### อิฐ

* ความต้านทาน: 5
* ทึบแสง
* ปีนไม่ได้
* กันน้ำ

### ตาข่ายเหล็ก (เสาเหล็ก) (Research ขั้น 2)

* ความต้านทาน: 4
* กึ่งโปร่งแสง
* ปีนได้
* ไม่กันน้ำ

### กระจกหนา

* ความต้านทาน: 3
* โปร่งแสง
* ปีนไม่ได้
* กันน้ำ

### ท่อนไม้

* ความต้านทาน: 3
* ทึบแสง
* ปีนได้
* ไม่กันน้ำ

### สังกะสี

* ความต้านทาน: 2
* ทึบแสง
* ปีนไม่ได้
* ไม่กันน้ำ

### กระจกด้านเดียว (Research ขั้น 5)

* ความต้านทาน: 2
* โปร่งแสง/ทึบแสง
* ปีนไม่ได้
* กันน้ำ

### ตาข่าย (เสาไม้)

* ความต้านทาน: 2
* กึ่งโปร่งแสง
* ปีนได้
* ไม่กันน้ำ

### พุ่มไม้

* ความต้านทาน: 1
* ทึบแสง
* ปีนได้
* ไม่กันน้ำ

### รั้วไฟฟ้า (Research ขั้น 4)

* ความต้านทาน: 6 เมื่อมีไฟเลี้ยง, 1 เมื่อไม่มีไฟเลี้ยง
* กึ่งโปร่งแสง
* ปีนไม่ได้ เมื่อมีไฟเลี้ยง
* ไม่กันน้ำ

### กำแพงล่องหน

* สัตว์สามารถเดินผ่านได้อย่างอิสระ
* โปร่งแสง
* ไม่กันน้ำ

## การเสื่อมสภาพของกำแพง

* กำแพงชนิดอื่นทั้งหมดจะเสื่อมสภาพตามกาลเวลา ยกเว้นกำแพงประเภทพุ่มไม้, รั้วไฟฟ้าและกำแพงล่องหน
* ความเร็วของการเสื่อมสภาพขึ้นอยู่กับประเภท กำแพงคอนกรีตจะเสื่อมสภาพช้าสุด
* เมื่อกำแพงเสื่อมสภาพถึงจุด ๆ หนึ่ง สัตว์สามารถทำลายกำแพงและหนีออกมาได้
* หากกำแพงเสื่อมสภาพถึงขั้นสุด กำแพงจะพังทลายและสัตว์ทุกตัวสามารถหนีออกมาได้อย่างอิสระ

เราสามารถสังเกตเห็นการเสื่อมสภาพของกำแพงได้ หากต้องการทราบเปอร์เซ็นต์ที่แน่ชัด ผู้เล่นสามารถดูได้ในหน้าต่างข้อมูล Habitat
สามารถซ่อมกำแพงได้โดยการส่งวิศวะกรเข้าไปจัดการ ซึ่งจะมีการตรวจเช็คตามระยะที่กำหนดเป็นประจำเสมอ

## ประเภทของประตู

### ประตู Habitat

ใช้สำหรับพนักงานดูแลสัตว์, สัตวแพทย์, วิศวกร และพนักงานรักษาความสะอาด

### ประตูสำหรับแขก

พนักงานและแขกสามารถใช้ประตูนี้เพื่อเข้าไปใน Habitat ได้ ต้องมีทางเดินวางด้านใน Habitat

### ประตู Track Airlock

ใช้สำหรับรถราง ต้องมีรางด้านใน Habitat ด้วย

## หน้าต่างและแนวกั้นการปีน

ผู้เล่นสามารถเพิ่มการปรับแต่งเหล่านี้ได้ในหน้าต่างตั้งค่า

1. ดับเบิลคลิกที่ประตู Habitat เพื่อเริ่มการแก้ไข
2. เลือกชิ้นส่วนกำแพงที่ต้องการ
3. กดปุ่ม 'Apply'

### เพิ่มหน้าต่าง

หน้าต่างจะช่วยให้แขกสามารถมองเห็นสัตว์ได้

กำแพงส่วนใหญ่มีหน้าต่างให้เลือกใส่

ผู้เล่นสามารถเลือกได้ว่าจะเป็นหน้าต่างกระจกปกติหรือกระจกด้านเดียว

### เพิ่มแนวกั้นการปีน

เพื่อป้องกันไม่ให้สัตว์หนี ผู้เล่นสามารถเพิ่มแนวกั้นการปีนได้

กำแพงบางประเภทกั้นการปีนได้อยู่แล้วและไม่จำเป็นต้องทำเพิ่ม

## ความสูงของกำแพง

### ล็อคความสูง

ผู้เล่นสามารถเลือกล็อคความสูงเพื่อให้กำแพงสูงตามกำหนดอย่างแม่นยำได้โดยการติ๊ก 'Height Snap' ก่อนปรับความสูง

### ล็อคความสูงให้เท่ากับกำแพงข้าง ๆ

ค่านี้ถูกตั้งไว้เป็นค่าเริ่มต้น ผู้เล่นสามารถกดปิดได้หากต้องการโดยการติ๊กที่ 'Snap to adjacent heights'

### ประเภทของความสูงของกำแพง

1. ไม่สม่ำเสมอ

2. เรียบเท่ากัน กำแพงจะถูกปรับความสูงให้เหมาะสมตามสภาพพื้นเพื่อให้กำแพงเรียบเท่ากัน

3. เรียบเท่ากัน และสามารถแก้ไขได้ - สำหรับกรณีที่ผู้เล่นต้องการออกแบบเพิ่มเติม

## กำแพงล่องหน

* กำแพงล่องหนใช้เพื่อวาดกรอบ Habitat โดยที่ไม่ใช้กำแพงจริง ๆ
* สัตว์สามารถเดินผ่านกำแพงล่องหนได้อิสระ และหลบหนีได้!
* ใช้ในโอกาสที่ไม่ต้องการกำแพงแต่มีองค์ประกอบอื่นที่กั้นไม่ให้สัตว์เดินผ่านได้ เช่น หน้าผา, ทางน้ำ เป็นต้น
* กำแพงล่องหนทำให้แขกสามารถมองเห็นได้อย่างชัดที่สุด

## การหลบหนีของสัตว์

### เมื่อสัตว์หนี

เหตุผลที่ทำให้สัตว์หนีอาจเกิดจาก:

* สัตว์ปีนกำแพงหรือกระโดดออก
* สัตว์ข้ามกำแพงล่องหนออกไป
* สัตว์ว่ายน้ำเหนือกำแพงที่เตี้ยเกินไป
* กำแพงเสื่อมสภาพ/กำแพงถูกทำลาย

### อะไรที่นับว่าสัตว์ได้หนีออกไป?

ทุก Habitat จะมีเส้นเขตแดนจำกัดพื้นที่ไว้ และถ้าสัตว์ก้าวผ่านเส้นนั้นหมายความสัตว์ได้หนีออกไปแล้ว
เช่นเดียวกันกับการข้ามกำแพงไปอีกหนึ่ง Habitat หากสัตว์ไม่อยู่ใน Habitat ที่กำหนดไว้ นั่นหมายความว่าสัตว์หนี
ผู้เล่นสามารถตรวจสอบการกำหนด Habitat ได้ในหน้าข้อมูล Habitat

* สัตว์ที่กำลังถูกเคลื่อนย้าย, ถูกเก็บไว้ในกล่องหรือในสิ่งปลูกสร้าง เช่น ห้องกักกัน หรือห้องผ่าตัด ไม่นับว่าเป็นการหนี
* สัตว์จะถือว่ายังเป็นส่วนหนึ่งของ Habitat แต่จะขึ้นสถานะว่าไม่อยู่

### เมื่อสัตว์หนีจะเกิดอะไรขึ้น

สัตว์ที่หนีออกไปจะเกิดการเครียด สภาพจิตใจจะลดต่ำลง
แขกที่เห็นสัตว์หนี และหากสัตว์ตัวนั้นเป็นสัตว์อันตราย แขกจะแตกตื่นและหนีออกจากสวนสัตว์

### การกู้คืนสัตว์

1. ตามหาสัตว์ให้เจอ (จะมีหน้าต่างแจ้งเตือน)
2. คลิกที่ตัวสัตว์
3. เลือก 'Call Vet' เพื่อเรียกสัตวแพทย์

สัตว์ที่หนีออกไปจะถูกจัดให้เป็นภารกิจที่สำคัญเหนือกว่าภารกิจอื่น ๆ และสัตวแพทย์จะจับสัตว์อย่างเร็วที่สุด
หาก Habitat ของสัตว์ดังกล่าวยังอยู่ สัตวแพทย์จะนำสัตว์ที่จับสำเร็จไปส่งที่นั่น

กล่องสัตว์จะไม่ถูกแกะอัตโนมัติ ผู้เล่นต้องทำการแกะกล่องสัตว์เองเพื่อป้องกันไม่ให้เกิดการหนีอีก
ผู้เล่นสามารถตรวจสอบเส้นทางการหนีของสัตว์ได้จากการกดหน้าต่างวิเคราะห์ แล้วเลือก 'Habitat - Traversable Area'

การแกะกล่อง ผู้เล่นสามารถกดที่ 'Unbox'
หากสัตว์หนีไปและสัตวแพทย์ไม่อาจตามกลับมาได้ทัน ผู้เล่นสามารถเลือกจับใส่กล่องทันทีได้ แต่ต้องเสียเงินเพิ่ม

### การป้องกันไม่ให้สัตว์หนี

* เช็คให้แน่ใจว่ากำแพงสูงพอ
* เช็คให้แน่ใจว่ากำแพงแข็งแรงพอ
* เช็คให้แน่ใจว่ากำแพงไม่เสื่อมสภาพ
* หากสัตว์สามารถปีนกำแพงได้ ผู้เล่นควรเพิ่มแนวกั้นการปีน หรือเปลี่ยนประเภทกำแพง
* หลีกเลี่ยงการวางสิ่งปลูกสร้างที่สัตว์สามารถปีนได้ใกล้กำแพง

## กำแพงเพื่อการตกแต่ง

นอกจากจะใช้เพื่อกำหนดขอบเขตของ Habitat แล้ว กำแพงยังสามารถใช้เพื่อการตกแต่งอื่นได้ด้วยเช่น ใช้ทำอุโมงค์น้ำ, ใช้กั้นน้ำ เป็นต้น
การใช้กำแพงเพื่อการตกแต่ง ผู้เล่นสามารถเลือกให้กำแพงดังกล่าวไม่มีส่วนเกี่ยวข้องกับขอบเขต Habitat ได้โดยการลบเครื่องหมายติ๊กออกจาก 'Habitat Perimeter'

## ตั้งค่ากำแพง

กำแพงสามารถปรับแต่งได้หลายอย่างดังนี้:

* ปรับความยาว
* ปรับให้ตรงหรือโค้ง
* ปรับให้ล็อคตามองศา
* ปรับความสูง
* ปรับความสูงให้ล็อคอย่างแม่นยำ
* ปรับความสูงให้เท่ากับกำแพงข้าง ๆ
* เพิ่มหน้าต่าง
* เพิ่มแนวป้องกันการปีน
* ติดกล้อง
* ปรับสีกำแพง
* ปรับขอบเขต Habitat
* ปรับด้านบนของกำแพงให้โค้ง

## เครื่องทำความร้อนและเครื่องทำความเย็น

* Heater และ Cooler ต้องมีไฟเลี้ยงเพื่อให้เครื่องทำงาน ใช้เพื่อปรับอุณหภูมิในพื้นที่
* การวาง Heater และ Cooler จะเปิดโหมดวิเคราะห์อุณหภูมิเพื่อให้เห็นค่าความร้อนของพื้นที่ดังกล่าว
* เมื่อคุณตั้งค่าเครื่องแล้ว หากค่าดังกล่าวแตกต่างจากอุณภูมิในธรรมชาติมากเท่าไหร่ เครื่องจะยิ่งกินไฟมากเท่านั้น

## Exhibits (ห้องกระจก)

ห้องกระจกมีความกว้าง 4x4 ประกอบด้วยกระจกเพื่อใช้เลี้ยงสัตว์ประเภท 'Exhibit' (สัตว์ตัวเล็ก/สัตว์จัดแสดง) แต่ห้องกระจกสามารถเลี้ยงสัตว์ได้เพียงหนึ่งสายพันธุ์เท่านั้น พนักงานดูแลสัตว์จะเป็นผู้ดูแลห้องกระจกเหล่านี้
ห้องกระจกสามารถหาได้ที่ Facilities>Small Animal Exhibits

## เริ่มใช้งาน Exhibits

เช็คให้แน่ใจว่ามีสิ่งเหล่านี้แล้วเรียบร้อย:

* Exhibit ที่มีไฟเลี้ยง
* แหล่งกำเนิดไฟฟ้า
* พนักงานดูแลสัตว์
* Keeper Hut
* Trade Centre

เมื่อวางห้องกระจกแล้วเรียบร้อย ผู้เล่นสามารถรับเลี้ยงสัตว์จัดแสดงจากตลาดได้ และนำเข้าสู่ห้องกระจกได้ทันทีไม่ต้องมีพนักงาน

## สภาพจิตใจของสัตว์จัดแสดง (Welfare)

ผู้เล่นสามารถศึกษาความต้องการพื้นฐานของสัตว์จัดแสดงได้ที่ Zoopedia หรือเปิดหน้าต่าง Exhibit Info Panel>Overview

### ความอิ่ม

ค่านี้ชี้วัดว่าสัตว์ได้รับสารอาหารและน้ำหรือไม่ ซึ่งพนักงานดูแลสัตว์จะคอยเติมและเปลี่ยนอยู่เสมอ หากสัตว์อดอาหารและขาดน้ำ สัตว์อาจตายได้

### ความต้องการทางสังคม

หากจำนวนของสัตว์ในห้องกระจกไม่สมดุล อาจทำให้สภาพจิตใจสัตว์ไม่สมบูรณ์
ผู้เล่นสามารถศึกษาความต้องการทางสังคมของสัตว์แต่ละสายพันธุ์ได้ที่ Zoopedia
โน้ต: ในความเป็นจริง สัตว์จัดแสดงมักจะอยู่โดดเดียว และมักจะเจอกันตอนที่พนักงานจะให้ผสมพันธุ์กันเท่านั้น

### ความเหมาะสมของสภาพแวดล้อม

สัตว์จัดแสดงก็ต้องการของตกแต่งเช่นกัน ซึ่งสามารถหาได้จากการค้นคว้า
ผู้เล่นสามารถเพิ่มของตกแต่งได้โดยเข้าสู่หน้าต่าง Layout
ของตกแต่งของสัตว์จัดแสดงแบ่งออกเป็น 3 ระดับ สัตว์ต้องการของหนึ่งอย่างจากแต่ละระดับเป็นอย่างน้อย
ของที่เหลือสามารถใช้เพื่อการตกแต่งห้องกระจกได้

ห้องกระจกจัดแสดงจะสกปรกขึ้นเรื่อย ๆ และพนักงานดูแลสัตว์จะเป็นผู้จัดการตรงนี้
ผู้เล่นต้องปรับอุณหภูมิและความชื้นที่เหมาะสมให้กับสายพันธุ์ของสัตว์ ซึ่งปรับได้ที่หน้าต่าง Climate
ผู้เล่นสามารถศึกษาอุณหภูมิและความชื้นที่เหมาะสมของสัตว์แต่ละสายพันธุ์ได้ที่ Zoopedia

การปรับอุณหภูมิและความชื้นให้ต่างจากสภาพแวดล้อมภายนอกจะกินไฟกว่าปกติ
หากห้องกระจกจัดแสดงไม่มีไฟเลี้ยง ห้องกระจกจะเริ่มกลับเข้าสู่สภาพแวดล้อมเดิมเท่าข้างนอกและสัตว์อาจตายได้จากการที่ระบบนิเวศไม่เหมาะสม

***Note:** การปรับอุณหภูมิและความชื้นจะไม่เกิดขึ้นทันที ต้องรอสักครู่*